观青田石门洞天瀑布夜宿洞口
午发栝州外，夕歇石门阴。春流出双阙，暮色隐高岑。孤峰新绿聚，危彴杂花沉。路转境屡变，岩回情愈深。飞流冒天半，喷瀑压平林。时有回风来，激此奔泉音。凉声乍洒淅，素影何萧森。冰丝暗扑面，珠尘湿沾襟。仙都自清閟，过客屡幽寻。讵可涤尘鞅，聊将清道心。秉烛出洞口，舣舟眠水浔。梦残山月晓，松顶鸣胎禽。
主题：山水
情感：恐惧、流泪